Naționala de fotbal a jurnaliștilor români va participa la Euro Cup Media din Chișinău (R. Moldova), în perioada 18-20 mai.
Ziariștii tricolori vor concura la puternicul turneu internațional alături de selecționatele similare din Polonia, Germania, Ungaria, Armenia, Georgia, Israel, Azerbaijan și R. Moldova.
La ediția de anul trecut, naționala de fotbal a jurnaliștilor români a ocupat locul 2, trofeul fiind cucerit de selecționata țării gazdă, R. Moldova.
Tot atunci Vincențiu Mihaiu a primit trofeul pentru cel mai bun portar al competiției.
Jurnaliștii tricolori, care sunt sprijiniți de Aqua Carpatica și Clubul Media Business, au mai participat anul acesta la turneul internațional din Hurghada (Egipt).